แบมแบม

กันต์พิมุกต์ ภูวกุล (เกิด 2 พฤษภาคม พ.ศ. 2540) ชื่อเล่น แบมแบม เป็นแร็ปเปอร์ นักร้อง นักเต้นชาวไทยซึ่งทำงานหลักในประเทศเกาหลีใต้ เป็นสมาชิกของก็อตเซเวน บอยแบนด์เกาหลีใต้

ประวัติ  
กันต์พิมุกต์ ภูวกุล เกิดเมื่อวันที่ 2 พฤษภาคม พ.ศ. 2540 ที่กรุงเทพมหานคร ประเทศไทย เป็นบุตรชายคนที่สามจากจำนวนสี่คน มารดาชื่อ กชกร ภูวกุล บิดาเสียชีวิตตั้งแต่กันต์พิมุกต์อายุ 3 ปี มีพี่ชาย 2 คน คือ ศรัณย์ชัย ภูวกุล (เบียร์) และชินดนัย ภูวกุล (แบงค์) มีน้องสาว 1 คน คือหทัยชนก ภูวกุล (เบบี้)

กันต์พิมุกต์จบการศึกษาระดับชั้นอนุบาลและประถมศึกษาจากโรงเรียนสายอักษร เขตบึงกุ่ม กรุงเทพมหานคร จากนั้นศึกษาต่อที่โรงเรียนปราโมชวิทยารามอินทรา เขตบางเขน กรุงเทพมหานคร จนถึงชั้นมัธยมศึกษาปีที่ 2 และจบการศึกษาระดับมัธยมศึกษาตอนปลาย จากการศึกษานอกระบบและการศึกษาตามอัธยาศัย อำเภอพระประแดง เมื่อปลายปี พ.ศ. 2562 ด้วยเกรดเฉลี่ย 3.24

ในวัยเด็กกันต์พิมุกต์ได้ฉายแววการคัฟเวอร์มาตั้งแต่เด็กโดยได้เต้นเพลงของเรน และได้เข้าประกวด Rain Cover Dance In Thailand เมื่อปี พ.ศ. 2550 ขณะมีอายุ 10 ปี และคว้าอันดับ 2 ในฐานะสมาชิกทีม WE ZAA COOL จากรายการประกวด LG Entertainer In Thailand โดยมารดาให้การสนับสนุน

กันต์พิมุกต์พูดได้ถึง 3 ภาษา คือภาษาไทย ภาษาอังกฤษ และภาษาเกาหลี มีผลงานการแสดงโฆษณาหลายชิ้น และได้ร่วมแสดงภาพยนตร์ฮ่องกง เรื่อง Fairy Tale Killer ซึ่งออกฉายในปี พ.ศ. 2555

การทำงาน 

กันต์พิมุกต์เข้ารับการฝึกหัดในค่ายเจวายพีเอนเตอร์เทนเมนต์เป็นเวลาสามปีครึ่ง ก่อนจะเปิดตัวในฐานะสมาชิกก็อตเซเวน กันต์พิมุกต์ได้ปรากฏตัวในรายการ Who Is Next (WIN) ในตอนที่ 4 ร่วมกับ มาร์ค ตวน, แจ็คสัน หวัง, คิม ยูคยอม, เจ พัก, ซองจิน, ย็องเค, วอนพิล และจุนฮยอก ซึ่งตอนนี้เป็นการแข่งเด็กฝึกหัดจากค่ายเจวายพีเอนเตอร์เทนเมนต์และค่ายวายจีเอ็นเตอร์เทนเมนต์

เพลงแรกของก็อตเซเวนคือ "Girls Girls Girls" มิวสิกวิดีโอได้เผยแพร่เมื่อวันที่ 14 มกราคม พ.ศ. 2557

ผลงานเพลง

ศิลปินกลุ่ม

ศิลปินเดี่ยว 
 เพลง 'riBBon' (ซิงเกิ้ลมิวสิค พ.ศ. 2564) 
 เพลง พี่ไม่หล่อลวง (เพลงประกอบภาพยนตร์ อ้าย..คนหล่อลวง พ.ศ. 2563)

การแต่งเพลง

ผลงานการแสดง

ละครโทรทัศน์

ภาพยนตร์

วาไรตี้โชว์

พิธีกร

อ้างอิง

แหล่งข้อมูลอื่น

 
 
 

บุคคลที่เกิดในปี พ.ศ. 2540
บุคคลที่ยังมีชีวิตอยู่
ศิลปินสังกัดเจวายพีเอนเตอร์เทนเมนต์
แร็ปเปอร์ไทย
นักร้องชายชาวไทย
นักแสดงชายชาวไทย
นักแต่งเพลงชาวไทย
นักร้องเคป็อป
สมาชิกของก็อตเซเวน
นักร้องเพลงภาษาเกาหลีชาวไทย
นักร้องเพลงภาษาอังกฤษชาวไทย